
Anghysondeb y Byd, a chyfnewidiadau'r Amser» 
oedd, a gobaith am wellhad. 


1 CHmwr Gymry mwynion rwyddion res 
Gwrandewch ar gynes gân, 

Mi geisia'n awr foddlonich gwawr, 
I gyd o fawri fan; 

Yn nghylch y mwstwr, dwndwr dig, 
Arbenig sydd yn bod, 

Oddiar pan ddaeth y culni caeth 
Mor helaeth îs y rhod. 

Ie ddafru'r amser difyr da. 
Pob gofid yma gawn, 

Mae'n bron yn brudd wrth gofio'r dydd, 
Pan oedd llawenydd llawn ; 

| Cyn bod gorthrymder gwaetha'i gwawr, 

ì Na'r trethi mawr eu tra, 

| A phawb yn burion wrth eu bodd, 

On'd oedd hi'n amser da. 


3 Cyn dechreu stwr ar dir a dwr, 

Na ffwndwr am Reform, 

Cyn myn'd o'r wlad yn arw ei nad, 
I'w 'styried megys storm ; 

Cyn pasio'r 'Mancipation Bill, 
Mynegu hyn a wna”, 

Cyn dechreu dyddiau blina” bloedd, 
Ond oedd hi'n amser da ? i 


4 Cyn llygru Cymru, wiwgu wen, 
A hen genfigen faith, 
Pan ydoedd arian yn y wlad, 
Cyn gweled prinder gwaith, 
A chan bob un ei waith ei hun, 
Eu gwisgoedd brethyn braf; 
' Iê, cyn bod son am bombasin, 
Ond oedd hi'n amser da ? 

Cyn dechreu'r Workhouse erchyll wawr, 

A'i holl orthrymder hwy ; 

Cyn body Guardians mewn un man, 
Na'r P'licemen yn y plwy': 

A gwr Tygwyn yn Overseer, 
Yn eglur dweyd a wna', 

A'i frawd yn Gwnstab gynt ar g'oedd, 
On'd oedd hi'n amser da ? 


Aeth heibio'r hyfryd amser hwn, 
Debygwn, yn y byd, 

Yn ochain beunydd dan fawr bwn 
Y gwelwn bawb i gyd; 

Er maint o lawnder s'yn y wlad, 
Mae'n galed dweyd y gwir, 
Mae eisiau bwyd er hyny'n bod, 

A thrallod hynod hir. 


Mae yma dadau a mamau mwyn 
Yn achwyn dan y ne' 

A'u plant yn byw mewu eisiau bwyd, 
Yn ddigon llwyd eu lle ; 

A rhoi'r yr arian, rwyddlan radd, 
A'r mawredd yn mhob man, 

Î segur swyddwyr yma sydd 
Heb g'wilydd nychu'r gwan. 

Mae anghysondeb yn y byd, 
A gofid yn ddigudd, 

'Trallodion rhyfedd îs y rhod 
Sy'n dyfod nos a.dydd ; 

Mae yn y farchnad lawer un 
Heb geiniog yn ei god, 

A'r llall a gormod yn ein bro 
O bunnoedd ganddo'n bod, 


Mae gan rai dynion diroedd da, 
Palasau goreu gwych, 

Mae'r lleill yn byw mewn bwthod bach, 
Dan oer annedwydd nych ; 

Bydd ambell un yn Sguire sguar, 
Fel Glazier Dyffryn Clwyd, 

Bydd rhai mewn glwys gerbydau glan, 

_ Â'r lleill yn begian bwyd. | 

10 Myn ambell walch ei fod yn well 

Nag eraill yn ddigudd, 

Ond gwaith 'run Gwr y'm oll i gyd, 
Er maint y siarad sydd ; 

Pob swyddog llawn awdurdod llym, 
Nid ydyw ddim ond dyn, 

Ac mae'r begar llym o fewn y lle 
'Run peth a hwn ei hun. 


11 Wel, beth a dal gorthrymder dig, 
Os yw hi felly i fod ; 
Yn llwybrau cariad llwyddiant llawn, 
Ni gawn eglurach glod : 
Mae dynion trawsion, creulon, croes, 
Yn aros drygfyd draw : 
I bawb sy'n gwasgu'r gwan mewn gwg, 
Rhyw ddiwedd drwg addaw. 
12 Fe dderfydd gorthrymderau'r tir, 
A threiswyr gwlad a thre”, 
Fe fyn cyfiawnder wiwber waith, 
Yn lanwaith gael eile; 
Bydd rhaid i'r drygfyd sefyll draw, 
Ei gwymp addaw ryw ddydd, 
Bydd amser llon trwyr deyrnas hon, 
Heb neb a'u bron yn brudd. 


13 Y dydd y delo bonedd byd 

I wrando ar gwyn y gwan, 

Cawn ddyddiau llonydd heb un llid, 
A mwynfyd yn mhob man ; 

Heb eisiau milwyr yn ddiwad, 
A'r wlad nid ofna loes,— 

Fe gysg Rebecca gyda'i phlant 
Yn esmwyth yn y nos. 


14 Daw dyddiau diddan, llawen, llon, 

. Hyfrydlon, mwynion, mad, 

Pan ddelo'r trethi trwm i lawr 
Sy'n gledi mawr i'n gwlad ; 

Pan ysgafnheir y duty dwys 
by'u ddirfawr bwys i'r byd, 

Cawn amser dedwydd, llonydd, llawn, 
A hyfryd iawn o hyd. 

15 Cawn bob trysorau gwych ar g'oedd, 
O dros y moroedd maith, 
Chaiff un o'r [ab rers yn y wlad 
Ddim gweled prinder gwaith ; 
A bydd y crefftwyr doeth eu dawn 
Yn llawen iawn eu lle, 
Caiff gwragedd mwynion, rwyddion rai, 
Eu teisen frau a'u tê. 
16 Fe fydd y merched teg eu dawn 
Yn llawen iawn eu llwydd, 
A'r bechgyn ifainc oll mor gain, 
Yn gwasgu rhai'n mor rhwydd: 
Bydd Shôn y Saer, a Dai'r Hen dy, 
Am garu Gweni goch, 
Rhydd 'Twm y Teiliwr gusan llon, 
Wr boddlon, ar ei boch. 


17 A gwaith a fydd mewn bryn a bro, 

Ac arian eto i'w cael, 

A phawb rydd ffarwel yn y byd 
I gyd i amser gwael; 

Ceir clywed morwyn fach y Swan 
Yn gwichian eisiau gwr; 

Bydd swllt i'w gael gan Shôn Tŷcwyn 
I dalu am gêm a dwr. 

18 Y Shopwyr a'r Tafarnwyr fydd, 

Y Crydd a'r Teiliwr tew, 

A Jack y Bwtchwr gyda brys 
Yn llamu megys llew; 

A Dic y Collier, ffraethber ffri, 
Yn gwaeddi fel rhyw gawr, 

Mi fynaf gwrw cyn dydd Sul, 
Dau lonaid faril fawr. 

